Klita (trutca ke Ingres)

Klita ~ La Source (FR)

Klita ( francavon La Source ) tir trutca lumkirafa vas 163 × 80 cm-, i puntalingeks keve inta skuyun gan  Jean-Auguste-Dominique Ingres francaf lingesik bak 1856. Koe Orsay tcilaxe ke Paris re tigir.

Tezura ke yikya gu ara lebaca ke Ingres, i gu Koblira ke Venus zo beitur.

 Drunara va grabom 
Remgudayana moni 1820, trutca bak 1856 anton zo tenuker. Ingres gan toloy ravesik nope gubeaca ta brevizap banugale zo tcicer. Turestara ke muxas mergil aptaf gu balumara va skura va yikya tir pedrasa. Ton xuf breviz, ranyesa lebikya tir dumede koe ponyaska co zo walbuyur. Gesiana gu lana tezurinda, bata bunera va yalestuca ke trilna pu Klita dear. Bata dowira 
kapbure zolonuca ke pulukaf kudjeem dene warzapulukevaf lizor dem Ingres wetce ematcokilik me gevar.

Yambaf malyopasik ke bane sare va erava ke lingesik icde bunera va vola vas rietavafa listuca, is va inaf geltrevaf pak dere nued. Kene anamez ke alto, lingerinda tir leon jebesa is loon piakokorafa, dum tiaveteson va almanosa num bidgesitison va cot. Ingres zavzar sagaf gu pulukevafa tavera ke David ton zolonuca ke conya is zovdara, voxe va bata xuta artfir nume inaf tuwarzas martig va joya mu yambik dum Degas ok Picasso fenkur. Sotceyeno alto tir yonta ton yona livoda ; skura va tezaks vas cugunaykafa tuopelara va mergileem mukar isen iskafa aludevuca va tigira ke drucka laumasir.

Dene taneaf digisik, trutca idjon ice ruxapa is lavimwa tigiyir, enide yikya ke klita loeke nuvelayar geltrik. Théophile Gautier va bat vixaks wal geltruca is rietava laninde pimtar : «Meviele cot loon plaxaf ok loon iewaf ok loon kotraf gu bli ok loon plawuken gu afi pu disukera ton intafa werkafa lebuca kempayad. Batviele rietava al kadar itortaxa.»

 Dere rupec 

 Stragela 
 Robert Rosenblum, Ingres, Paris, Cercle d'art, 1968, p. 170-172.
 Alain Jaubert, Le Regard captif, in Palettes, Paris, Gallimard, 1998, p. 159-169. 
 Vincent Pomarède, Stéphane Guégan, Louis-Antoine Prat is Eric Bertin, Ingres, Gallimard - Musée du Louvre éd., Paris, 2006 ( estova ke wonara va Ingres atoeyena koe Louvre tcilaxe bak toleaksat ik alubeaksat ke 2006 ).
 Rose-Marie Hagen isu Rainer, Les Dessous des chefs-d'œuvre, Taschen 2000, Cologne, p. 410-415.
 Giovanna Magi, Il grand Louvre e il Museo d'Orsay, Bonechi, 1992, p. 50.
 Gary Tinterow, Philip Conisbee, ''Portraits by Ingres: Image of an Epoch, Jean-Auguste-Dominique Ingres", Metropolitan Museum of Art, 1999, p. 372.

|style="vertical-align: top;"|

|}
[it:La sorgente]]
Klita (trutca)
Klita (trutca)